Stredoveké nástenné maľby

Stredoveké nástenné maľby v slovenských kostoloch predstavujú unikátny súbor sakrálneho výtvarného umenia nachádzajúci sa v románskych a ranogotických kostoloch a rotundách rozmiestnených na celom území Slovenska. Spomedzi množstva sakrálnych objektov so svojimi nástennými maľbami bolo tridsaťpäť z nich v roku 1991 zaradených do Zoznamu národných kultúrnych pamiatok. 

 O nástenných maľbách v stredovekých kostoloch 
náhľad|Freska z kostola sv. Martina v Čeríne
náhľad|Freska Piety v kostole sv. Ladislava v Necpaloch
náhľad|Fresky v kostole sv. Matúša v Zolnej
Vysoká umelecko-historická a výtvarná kvalita a ikonografická rozmanitosť radí stredoveké nástenné maľby v sakrálnych objektoch pochádzajúcich z obdobia druhej polovice 13. a 14. storočia medzi najzaujímavejšie v kontexte celoeurópskeho sakrálneho umenia. Vznik nástenných malieb predstavuje výnimočný jav v kultúrnych dejinách Slovenska. Stredoveké nástenné maliarstvo, výrazne zastúpené vo výzdobe najmä malých vidieckych kostolov má dominantné postavenie nielen v rámci pamiatkového fondu na Slovensku, ale svojimi špecifickými znakmi, ako sú bohatosť námetov, nebývalá rôznorodosť výtvarných prejavov ako aj vysoká výtvarno-umelecká výpoveď, významom a hodnotou ďaleko prekračujú rámec krajiny. Dokonca možno povedať, že v stredoeurópskom kontexte čo do množstva a kvality zachovalých stredovekých maliarskych prejavov ani nemá obdobu. 

Výrazné zastúpenie v tejto oblasti majú maľby, v ktorých sa silne prejavuje vplyv talianskeho nástenného maliarstva 13. storočia. Je dôvodné predpokladať, že popredné zemepanské rody v Hornom Uhorsku, ktorých mnohí členovia zastávali významné funkcie pri kráľovskom dvore a ktorí vďaka intenzívnym kultúrnym stykom s krajinami južnej Európy mali možnosť vidieť vrcholné diela nástenného maliarstva v Toskánsku, Benátsku a inde, po postavení svojich rodových kostolov prizvali na ich výzdobu talianskych freskárov, alebo nimi vyučených majstrov. Tí sčasti inšpirovaní dielami vo svojej vlasti a tiež kultúrnym vplyvom nemeckých prisťahovalcov, vniesli do svojich prác výraznú schopnosť svojského, domáceho výtvarného podania zobrazovaných tém. Rozsiahle maliarske cykly na stenách vidieckych kostolov napr. v Ochtinej, Koceľovciach, Rákoši, Chyžnom sú toho dokladom a dokazujú veľkú frekvenciu maliarskych dielní i jednotlivých umelcov.

Úloha nástennej maľby spočívala, vo forme obrázkov nazývaných „biblia pauperum“, v približovaní biblických príbehov vidieckym, zväčša negramotným veriacim. Fresky tak plnili veľmi dôležitú litograficko-ikonografickú funkciu. Počas reformácie boli viaceré nástenné maľby prekryté vápenným náterom.

 Maľby ako pamiatkový objekt 
Nástenné maľby tvoria osobitnú skupinu v pamiatkovom fonde Slovenskej republiky. Okrem stavieb zahrnutých do súboru sa mnoho ďalších sakrálnych priestorov môže pochváliť jedinečnou nástennou maliarskou výzdobou. Viaceré z takýchto stavieb boli do zoznamu národných kultúrnych pamiatok zaradené pod samostatným katalógovým číslom, resp. boli za národné kultúrne pamiatky vyhlásené už skôr, a preto v tomto súbore nefigurujú (napr. Kostol Svätého Ducha v Žehre). Za národnú kultúrnu pamiatku bol tento súbor vyhlásený nariadením vlády číslo 299/1991 Zb. zo dňa 11. júna 1991, ktoré vstúpilo do platnosti 1. augusta 1991.

 Zoznam obcí a objektov zahrnutých do súboru 
 Obec Kostol Obrázok commonsBatizovceKostol Všetkých svätých120pxBijacovceKostol Všetkých svätých120pxČečejovceKostol Reformovanej kresťanskej cirkvi120px120pxČerínKostol svätého Martina120px120pxDechticeRotunda Všetkých svätých120px120pxDravceKostol svätej Alžbety120px120pxChyžnéKostol Zvestovania Panny Márie120px120pxKoceľovceEvanjelický kostol120px120pxKraskovoEvanjelický kostol120px120pxKyjaticeEvanjelický kostol120px120pxLelesKostol Nájdenia svätého Kríža120px120pxLevočaStarý minoritský kostol a kláštor120pxLiptovský OndrejKostol svätého Ondreja120pxLudrováKostol Všetkých svätých120px120pxĽuborečEvanjelický kostol120px120pxMartinKostol svätého Martina120pxNecpalyKostol svätého Ladislava120px120pxOchtináEvanjelický kostol120px120pxPlešivecKostol Reformovanej kresťanskej cirkvi120px120pxPodolínecKostol Nanebovzatia Panny Márie120px120pxPonikyKostol svätého Františka z Assisi120px120pxPorubaKostol svätého Mikuláša120px120pxRákošKostol Najsvätejšej Trojice120px120pxRimavská BaňaEvanjelický kostol120px120pxRimavské BrezovoEvanjelický kostol120px120pxSazdiceKostol svätého Mikuláša120px120pxSmrečanyKostol Očisťovania Panny Márie120pxStará HaličKostol svätého Juraja120px120pxSvinicaKostol Reformovanej kresťanskej cirkvi120px120pxŠamorínKostol Reformovanej kresťanskej cirkvi120px120pxŠiveticeRotunda svätej Margity Antiochijskej120px120pxŠvábovceKostol Krista Kráľa120px120pxVeľká LomnicaKostol svätej Kataríny Alexandrijskej120px120pxZolnáKostol svätého Matúša120px120pxŽeliezovceKostol svätého Jakuba120px120px

 Referencie 

 Zdroje 
 Vl. Bárta, V. Dvořáková, Národné kultúrne pamiatky, AB ART press, Slovenská Ľupča, ISBN 80-88817-44-7
 St. Bellan, A. Vojček, 55 najkrajších gotických pamiatok Slovenska, Príroda, Bratislava, 2009, ISBN 978-80-07-01641-5
 Vl. Plekanec, T. Haviar, Gotický Gemer a Malohont - Italianizmy v stredovekej nástennej maľbe, Vydavateľstvo matice Slovenskej, Martin, 2010, ISBN 978-80-8115-031-9


 Externé odkazy 
 Zoznam vybraných národnych kultúrnych pamiatok na stránke PÚSR.